Nemecko opäť potvrdzuje svoju ambíciu byť európskym lídrom v oblasti rozvoja OZE. Developerská spoločnosť BayWa plánuje realizáciu jednej z najväčších plávajúcich fotovoltických elektrární v Nemecku. Elektráreň má byť postavená na jazere Silberesee III na ploche takmer 1,8 ha. Počet modulov má byť okolo 5 800 a ročná výroba bude predstavovať 3 milióny kWh. Podľa výkonného riaditeľa spoločnosti majú nevyužívané vodné plochy úžasný energetický potenciál. Ďalšou zaujímavosťou tohto projektu je fakt, že vzniká bez štátnej podpory. Témy ako agro-PV či plávajúce fotovoltické systémy sú čoraz horúcejšou oblasťou zelenej energetiky, preto ich budeme v SAPI pozorne sledovať. Prvú plávajúcu fotovoltickú elektráreň testujú od februára aj na Vltave.
Rast záujmu o obnoviteľné zdroje na Slovensku si už všimol aj štát. Konkrétne finančná správa prostredníctvom médií ľudí upozornila na povinnosť registrácie na colnom úrade.
21. 03. 2023VIAC →
Téma uhlíkovej neutrality sa v uplynulom týždni opäť ocitla na stránkach slovenských médií. Postarala sa o to jednak SAPI, ale pridala sa aj zahraničná poradenská spoločnosť CBRE. Tá zverejnila prieskum, podľa ktorého chce až 84% firiem pracovať v energetický úsporných budovách, pričom 58% spoločností je ochotných platiť viac za nájom v budovách využívajúcich OZE.
15. 03. 2023VIAC →
Slovensko neplní vlastné ciele v oblasti rozvoja obnoviteľných zdrojov energie vyplývajúce z národných strategických dokumentov a výrazne tak zaostáva za svojimi európskymi partnermi. Vyplýva to zo záverov Správy o stave obnoviteľných zdrojov v slovenskej elektroenergetike za rok 2022, ktorú vypracovala a zverejnila Slovenská asociácia fotovoltického priemyslu a OZE (SAPI).
09. 03. 2023VIAC →